KS Daily View 28.10.2022
28 ตุลาคม 2565

KS Daily View 28.10.2022 : ตลาดหุ้นไทยวันนี้คาดแกว่งตัว 1595-1610 จุด เชื่อว่าตลาด Wait &See รอรายงานตัวเลขเศรษฐกิจสหรัฐ PCE และสัปดาห์หน้าประชุม Fed 2 พ.ย., การเลือกตั้งกลางเทอมสหรัฐ 8 พ.ย./ในประเทศรอรายงานงบฝั่ง Real sector หุ้นแนะนำวันนี้ SHR ตามราคาก๊าซที่ปรับลง
ประเด็นที่เกิดขึ้นเมื่อวาน
ต่างประเทศ: ภาพรวมตลาดหุ้นทั่วโลกเมื่อคืนบวกลบสลับกัน หลักๆ คือฝั่งสหรัฐดัชนี Dow Jones +0.61%, NASDAQ -1.63% โดย Sector ในดัชนี S&P500 กลุ่มที่ปรับขึ้นมากที่สุดคือ กลุ่ม Industrials +1.4%, กลุ่ม Financials +0.75% Utilities+0.68% ฯลฯ ส่วนกลุ่มที่ปรับลงแรงหลักๆคือ Communication Services -4.12%, IT -1.25%
ประเด็นสำคัญอื่นๆ
1.)สหรัฐรายงาน GDP งวด 3Q22 โต 2.6%QoQ สูงกว่าที่ตลาดคาดที่ 2.4% จากงวด 2Q22 ที่ -0.6% และงวด 1Q22 ที่ -1.6% แม้ GDP จะออกมาดีกว่าคาดบ่งชี้ว่าเศรษฐกิจสหรัฐแข็งแกร่งทำให้คลายความกังวลประเด็น Recession แต่รายละเอียดแต่ละองค์ประกอบของ GDP พบว่า บางสัญญาณชะลอลง อาทิ ภาคการลงทุน, ภาคบริการ, ที่อยู่อาศัย ฯลฯ ซึ่งจะทำให้เงินเฟ้อสหรัฐระยะถัดไปชะลอลง ทำให้ล่าสุด Bond Yields สหรัฐ อายุ 2 ปี และ 10 ปีปรับลงแรงมาอยู่ที่ 4.29%,3.93% ประเมินเป็น Sentiment บวกต่อหุ้นกลุ่มการเงินไทย อาทิ SAWAD, TIDLOR ASK ฯลฯ
2.)ธนาคารกลางยุโรป(ECB) เมื่อคืนปรับขึ้นอัตราดอกเบี้ยฯตามคาด 0.75% อยู่ที่ 1.5%
ในประเทศ : SET Index เมื่อวานปิด 1602.3 จุด (0.37%DoD) หุ้นที่ปรับขึ้นนำโดย BGRIM 3.85%, EGCO 1.2% ASK 3.9%, SAWAD 3.1% หุ้นที่ปรับลงหลักๆคือ SCC 1-%, JWD -7.8%
ประเด็นที่ต้องติดตาม: Key สำคัญที่กำหนดทิศทางสินทรัพย์เสี่ยงและตลาดหุ้นไทยคือ วันนี้รายงานตัวเลขเศรษฐกิจสำคัญของสหรัฐ หลักๆ คือตัวเลข Core PCE Price Index ของสหรัฐฯ เดือน ก.ย.คาด +0.5% MoM และ +5.2% YoY หากออกมาลดลงและต่ำกว่า Consensus คาด ประเมินตลาดหุ้นไทยจะปรับขึ้นต่อเป็น Mini rally ต่อไป และรอผลการประชุม Fed วันที่ 2 พ.ย. โดยปัจจุบันตลาดคาด จะเห็นการขึ้นดอกเบี้ย 75 bps (ประเมินตลาดได้ Price In ไปแล้วในช่วงก่อนหน้า) เราให้น้ำหนักโทนการแสดงความเห็นทิศทางนโยบายการเงินในช่วงที่เหลือของปี และคาดจะแกว่งตัวจนถึงการเลือกตั้งกลางเทอมของสหรัฐ(Midterm Election) วันที่ 8 พ.ย.
เมื่อวานนี้ KS จัดงาน KS Expert-Series ประเด็น Midterm Election ได้รับเกียติจาก รศ.ดร.สิริพรรณ นกสวน สวัสดี คณะรัฐศาสตร์ จุฬาลงกรณ์มหาวิทยาลัย สรุปประเด็น คือ
1.) ผลเลือกตั้งกลางเทอมจากสถิติในอดีต : พรรคของประธานาธิบดีมักเสียที่นั่ง และไม่ว่าพรรคไหนชนะหลังเลือกตั้งกลางเทอม ดัชนี S&P จะปรับขึ้น
2.) ท่าทีต่อจีนและยูเครนไม่ว่าพรรคไหนชนะจะยังไม่เปลี่ยนมาก
3.) แนวโน้ม ประเมินว่า พรรค Republican มีโอกาสชนะในฝั่งสภาล่าง แต่พรรค Democrat จะยังครองสภาบน
4.) การเงินหลังการเลือกตั้งกลางเทอม คาดจะไม่เปลี่ยนแปลง ขึ้นกับภาวะเศรษฐกิจและเงินเฟ้อ
โดยรวม KS ประเมินว่าเป็นประเด็นที่ต้องติดตามต่อ หากพรรค Republican พลิกกลับมาครองเสียงได้ 2 สภา จะทำให้ค่าเงิน Dollar อ่อนค่า หนุนทำให้เงินบาทแข็งค่า ดึงดูดให้เงินไหลเข้าตลาดหุ้นฝังเอเซีย จะหนุน SET Index ปรับขึ้นต่อ โดยประเมินกรณีดีที่สุดในช่วงที่เหลือของปีคาดแนวต้านที่ 1666 จุด
ธีมแนะนำลงทุน : ยังแนะนำเน้นในหุ้นกลุ่ม Domestic Play และแนวโน้มกำไรมีโมเมนตัมเติบโต อาทิ ASK AMANAH, PLANB, CK, ORI, TTB, SNNP
ประเมินตลาดหุ้นไทยวันนี้คาด 1595-1610 จุด หุ้นแนะนำ SHR
Top pick : SHR (ราคาทางพื้นฐาน 4.66 บาท) มีมุมมองเชิงบวกมากขึ้นต่อหุ้นกลุ่มโรงแรมในยุโรป เลือก SHR จาก 1.)ราคาก๊าซธรรมชาติ (TTF) ลดลง 48% MTD ซึ่งจะส่งผลให้ค่าไฟฟ้าลดลงในปี 2566 เราเชื่อว่า TFF ที่ลดลงเป็นผลจากสต็อกก๊าซที่อยู่ระดับสูงผิดปกติถึง 93.8% ของสต็อกก๊าซในยุโรป ซึ่งเกินเป้าหมายที่ตั้งไว้ที่ 80% เราจึงคาดว่าสหภาพยุโรปจะมีก๊าซเพียงพอต่อความต้องการที่สูงในช่วงฤดูหนาว 2.) ราคาหุ้น SHR ปรับตัวลง 12% ตั้งแต่เดือน ก.ย. เมื่อเทียบกับหุ้นโรงแรมอื่นๆ ที่อยู่ภายใต้การวิเคราะห์ของเราที่ราคาปรับเพิ่มขึ้นราว 13%
รายงานตัวเลขเศรษฐกิจ
วันศุกร์ ติดตามการประชุมธนาคารกลางญี่ปุ่นคาดคงดอกเบี้ยนโยบายที่ -0.1% ถ้อยแถลงของ BOJ Kuroda ตัวเลข GDP 3Q22 ของเยอรมันคาด -0.2% QoQ และ +0.8% YoY ตัวเลข GDP 3Q22 ของฝรั่งเศสคาด +0.2% QoQ และ +1.0% YoY ตัวเลขเงินเฟ้อของเยอรมันเดือน ต.ค. คาด +10.1% YoY (ทรงตัว จากเดือนก่อนที่ +10% YoY) ตัวเลข Personal Income ของสหรัฐฯ เดือน ก.ย. คาด +0.4% MoM ตัวเลข Personal Spending ของสหรัฐฯ เดือน ก.ย. คาด +0.4% MoM ตัวเลข Core PCE Price Index ของสหรัฐฯ เดือน ก.ย. คาด +0.5% MoM และ +5.2% YoY และตัวเลข Pending Home Sales ของสหรัฐฯ เดือน ก.ย. คาด -5% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY